CELEX: 32011D0258
Language: sl
Date: 2011-04-27 00:00:00
Title: 2011/258/EU: Izvedbeni sklep Komisije z dne 27. aprila 2011 o spremembi Odločbe 89/471/EGS o odobritvi metod za razvrščanje prašičjih trupov v Nemčiji (notificirano pod dokumentarno številko C(2011) 2709)

29.4.2011   
            
            
               SL
            
            
               Uradni list Evropske unije
            
            
               L 110/29
            
         IZVEDBENI SKLEP KOMISIJE
   z dne 27. aprila 2011
   o spremembi Odločbe 89/471/EGS o odobritvi metod za razvrščanje prašičjih trupov v Nemčiji
   (notificirano pod dokumentarno številko C(2011) 2709)
   (Besedilo v nemškem jeziku je edino verodostojno)
   (2011/258/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(m) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Odločbo Komisije 89/471/EGS (2) je bila odobrena uporaba več metod za razvrščanje prašičjih trupov v Nemčiji.
            
         
               (2)
            
            
               Nemčija je izjavila, da je zaradi upoštevanja napredka pri vzreji v zadnjih 15 letih nujna posodobitev nacionalne enačbe. Enačba za izračun deleža pustega mesa naprave za razvrščanje in metoda „Zwei-Punkt-Meßverfahren“ (ZP) sta bili nazadnje posodobljeni leta 1995.
            
         
               (3)
            
            
               Nemčija je zaprosila Komisijo za odobritev zamenjave enačb, ki se uporabljajo pri metodah za razvrščanje prašičjih trupov „General Electric Logiq 200pro“, „Autofom I“ in „Zwei-Punkt-Meßverfahren“ (ZP), in odobritev dveh novih metod za razvrščanje prašičjih trupov na njenem ozemlju ter je v protokolu v skladu s členom 23(4) Uredbe (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (3) predložila podroben opis preskusa z razkosanjem, v katerem so navedeni načela, na katerih temelji ta metoda, rezultati preskusa z razkosanjem in enačbe, uporabljene za ocenjevanje deleža pustega mesa.
            
         
               (4)
            
            
               Preučitev navedene prošnje je pokazala, da so pogoji za odobritev navedenih metod za razvrščanje izpolnjeni. Zato bi bilo treba te metode za razvrščanje v Nemčiji odobriti.
            
         
               (5)
            
            
               Odločbo 89/471/EGS bi bilo zato treba ustrezno spremeniti.
            
         
               (6)
            
            
               Ob upoštevanju tehničnih okoliščin, povezanih z uvajanjem novih naprav in novih enačb, bi bilo treba metode za razvrščanje prašičjih trupov, odobrene s tem sklepom, uporabljati od 4. oktobra 2011.
            
         
               (7)
            
            
               Spremembe naprav ali metod ocenjevanja ne bi smele biti dovoljene, če niso izrecno odobrene s sklepom Komisije.
            
         
               (8)
            
            
               Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Odločba 89/471/EGS se spremeni:
   
               1.
            
            
               člen 1a se nadomesti z naslednjim:
               „Člen 1a
               Z odstopanjem od člena 1(2) in (3) je v Nemčiji dovoljena uporaba naslednjih metod za razvrščanje prašičjih trupov v skladu s točko 1 oddelka B.IV Priloge V k Uredbi Sveta (ES) št. 1234/2007 (4):
               
                           —
                        
                        
                           naprave „Autofom I“ in z njo povezanih metod ocenjevanja, podrobno opredeljenih v delu III Priloge,
                        
                     
                           —
                        
                        
                           naprave „Autofom III“ in z njo povezanih metod ocenjevanja, podrobno opredeljenih v delu IV Priloge,
                        
                     
                           —
                        
                        
                           naprave „CSB Image Meater“ in z njo povezanih metod ocenjevanja, podrobno opredeljenih v delu V Priloge.
                        
                     
         
               2.
            
            
               Priloga se spremeni v skladu s Prilogo k temu sklepu.
            
         Člen 2
   Ta sklep se uporablja od 4. oktobra 2011.
   Člen 3
   Ta sklep je naslovljen na Zvezno republiko Nemčijo.
   
      V Bruslju, 27. aprila 2011
      
         
            Za Komisijo
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 233, 10.8.1989, str. 30.
   
      (3)  UL L 337, 16.12.2008, str. 3.
   
      (4)  UL L 299, 16.11.2007, str. 1.“;
   
      PRILOGA
      Priloga k Odločbi 89/471/EGS se spremeni:
      
                  1.
               
               
                  v delu I (Ultrasonic Scanner GE Logiq 200pro) se točka 2 nadomesti z naslednjim:
                  
                              „2.
                           
                           
                              Vsebnost pustega mesa v trupu se izračuna v skladu z naslednjo enačbo:
                              LMP = 60,98501 – 0,85831•x1 + 0,16449•x2
                              
                              pri čemer je:
                              
                                          LMP
                                       
                                       
                                          =
                                       
                                       
                                          ocenjeni delež pustega mesa v trupu,
                                       
                                    
                                          x1
                                          
                                       
                                       
                                          =
                                       
                                       
                                          debelina hrbtne slanine (vključno s kožo) v milimetrih, merjena 7 cm od sredine razpolovljenega trupa med drugim in tretjim zadnjim rebrom,
                                       
                                    
                                          x2
                                          
                                       
                                       
                                          =
                                       
                                       
                                          debelina hrbtne mišice v milimetrih, merjena istočasno in na istem mestu kot x1.
                                       
                                    Ta enačba velja za trupe, ki tehtajo med 50 in 120 kilogramov.“;
                           
                        
            
                  2.
               
               
                  v delu II (Zwei-Punkt-Meßverfahren (ZP)) se točka 2 nadomesti z naslednjim:
                  
                              „2.
                           
                           
                              Vsebnost pustega mesa v trupih se izračuna v skladu z naslednjo enačbo:
                              LMP = 58,10122 – 0,56495•F + 0,13199•M
                              pri čemer je:
                              
                                          LMP =
                                       
                                       
                                          ocenjeni delež pustega mesa v trupu,
                                       
                                    
                                          F –
                                       
                                       
                                          stopnja maščobe; najmanjša debelina vidne maščobe (vključno s kožo), ki pokriva M. glutaeus medius na sredini razpolovljenega trupa (mm),
                                       
                                    
                                          M –
                                       
                                       
                                          stopnja mesnatosti, merjena na najkrajši povezavi med sprednjim (kranialnim) delom M. glutaeus medius in zgornjim (dorzalnim) robom hrbteničnega kanala (mm).
                                       
                                    Ta enačba velja za trupe, ki tehtajo med 50 in 120 kg.“;
                           
                        
            
                  3.
               
               
                  del III (Fully automatic ultrasonic carcase grading (Autofom)) se nadomesti z naslednjim:
                  „DEL III
                  
                  
                     Autofom I
                  
                  
                              1.
                           
                           
                              Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane ‚Autofom I‘.
                           
                        
                              2.
                           
                           
                              Naprava je opremljena s 16 ultrazvočnimi pretvorniki s frekvenco 2 MHz (Carometec A/S), pri čemer je obratovalna razdalja med pretvorniki 25 mm.
                              Podatki, pridobljeni s pomočjo ultrazvoka, obsegajo meritve debeline hrbtne maščobe, debeline mišice in povezanih parametrov.
                              Rezultati meritev se z uporabo računalnika pretvorijo v ocene deleža pustega mesa.
                           
                        
                              3.
                           
                           
                              Vsebnost pustega mesa v trupih se izračuna na osnovi 31 spremenljivk v skladu z naslednjo enačbo:
                              LMP = 63,95382561 – 0,11923455•IP001 – 0,09558979•IP002 – 0,10584604•IP007 – 0,05155666•IP009 – 0,13640649•IP016 – 0,14213204•IP022 + 0,03049588•IP030 + 0,01790568•IP032 + 0,01105555•IP038 – 0,16701099•IP042 – 0,06005469•IP071 – 0,22169624•IP079 + 0,06666878•IP084 + 0,05392766•IP086 – 0,21648737•IP090 – 0,26525617•IP091 – 0,09417923•IP092 – 0,01909767•IP093 – 0,01964313•IP094 – 0,02064380•IP095 – 0,01600385•IP096 – 0,01119575•IP103 – 0,00827959•IP109 – 0,00687431•IP111 – 0,00757384•IP112 + 0,01885055•IP113 + 0,06095365•IP115 + 0,05703606•IP116 + 0,04184455•IP120 + 0,04682307•IP121 + 0,03958671•IP122
                              pri čemer je:
                              
                                           
                                       
                                       
                                          LMP = ocenjeni delež pustega mesa v trupu,
                                       
                                    
                                           
                                       
                                       
                                          IP001, IP002, IP007…IP122 spremenljivke, ki jih izmeri Autofom I.
                                       
                                    
                        
                              4.
                           
                           
                              Vsebnost pustega mesa v trupih se lahko izračuna tudi na osnovi treh t-vrednosti (glavnih spremenljivk komponent) v skladu z naslednjo enačbo:
                              LMP = 58,31148999 + 1,16880438•T1 + 0,66490881•T2 + 0,60981266•T3
                              pri čemer je:
                              
                                          LMP
                                       
                                       
                                          =
                                       
                                       
                                          ocenjeni delež pustega mesa v trupu,
                                       
                                    
                                          T1, T2, T3
                                       
                                       
                                          =
                                       
                                       
                                          glavne spremenljivke komponent, izračunane na osnovi 31 spremenljivk iz odstavka 3.
                                       
                                    
                        
                              5.
                           
                           
                              Točke merjenja in statistična metoda so opisane v delu II protokola, ki ga je Komisiji predložila Nemčija v skladu s členom 23(4) Uredbe Komisije (ES) št. 1249/2008 (1).
                              Ta enačba velja za trupe, ki tehtajo med 50 in 120 kg.
                           
                        
            
                  4.
               
               
                  dodata se naslednja dela IV in V:
                  „DEL IV
                  
                  
                     Autofom III
                  
                  
                              1.
                           
                           
                              Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane ‚Autofom III‘.
                           
                        
                              2.
                           
                           
                              Naprava je opremljena s 16 ultrazvočnimi pretvorniki s frekvenco 2 MHz (Carometec A/S), pri čemer je obratovalna razdalja med pretvorniki 25 mm.
                              Podatki, pridobljeni s pomočjo ultrazvoka, obsegajo meritve debeline hrbtne maščobe, debeline mišice in povezanih parametrov.
                              Rezultati meritev se z uporabo računalnika pretvorijo v ocene deleža pustega mesa.
                           
                        
                              3.
                           
                           
                              Vsebnost pustega mesa v trupih se izračuna na osnovi 5 spremenljivk v skladu z naslednjo enačbo:
                              LMP = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5
                              pri čemer je:
                              
                                          LMP =
                                       
                                       
                                          ocenjeni delež pustega mesa v trupu,
                                       
                                    
                                          R2P2 –
                                       
                                       
                                          ponderirano povprečje dveh stopenj maščobe brez kože (mm), ponderiranih z 2/3 oziroma 1/3,
                                       
                                    
                                          R2P6 –
                                       
                                       
                                          ponderirano povprečje dveh najmanjših stopenj maščobe (mm), ponderiranih z 2/3 oziroma 1/3,
                                       
                                    
                                          R2P10 –
                                       
                                       
                                          najmanjša maščoba prečnega prereza (mm),
                                       
                                    
                                          R2P13 –
                                       
                                       
                                          prvotna ocena velikosti trupa,
                                       
                                    
                                          R3P5 –
                                       
                                       
                                          največja stopnja mesnatosti (lega največjega rebra minus lega najmanjše maščobe, pretvorjeno v mm).
                                       
                                    
                        
                              4.
                           
                           
                              Točke merjenja so opisane v delu II protokola, ki ga je Komisiji predložila Nemčija v skladu s členom 23(4) Uredbe (ES) št. 1249/2008.
                              Ta enačba velja za trupe, ki tehtajo med 50 in 120 kg.
                           
                        
                     DEL V
                  
                  
                     CSB Image Meater
                  
                  
                              1.
                           
                           
                              Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane ‚CSB Image-Meater‘.
                           
                        
                              2.
                           
                           
                              Glavni sestavni deli naprave CSB Image-Meater so video kamera, osebni računalnik, opremljen s kartico za analiziranje slike, zaslon, tiskalnik, krmilni mehanizem, sprožitveni mehanizem in vmesniki. Meritve vseh treh Image-Meater spremenljivk se opravijo na razpolovnici v predelu stegna (okoli M. gluteus medius).
                              Rezultati meritev se z uporabo računalnika pretvorijo v ocene deleža pustega mesa.
                           
                        
                              3.
                           
                           
                              Vsebnost pustega mesa v trupih se izračuna v skladu z naslednjo enačbo:
                              LMP = 68,06616 – 0,45829•MS + 0,11278•MF – 0,25545•WL
                              pri čemer je:
                              
                                          LMP =
                                       
                                       
                                          ocenjeni delež pustega mesa v trupu,
                                       
                                    
                                          MS –
                                       
                                       
                                          povprečna stopnja maščobe nad (dorzalno od) M. gluteus medius (mm),
                                       
                                    
                                          MF –
                                       
                                       
                                          povprečna stopnja mesnatosti vzdolž M. gluteus medius (mm),
                                       
                                    
                                          WL –
                                       
                                       
                                          povprečna dolžina glavnin štirih ledvenih vretenc kranialno od M. gluteus medius (mm).
                                       
                                    
                        
                              4.
                           
                           
                              Točke merjenja so opisane v delu II protokola, ki ga je Komisiji predložila Nemčija v skladu s členom 23(4) Uredbe (ES) št. 1249/2008.
                              Ta enačba velja za trupe, ki tehtajo med 50 in 120 kg.“
                           
                        
            
         (1)  UL L 337, 16.12.2008, str. 3.“;